
LAGSATSING 2020 
I FAUSKE IL SYKKEL

Tidligere lagsatsinger, enten det har vært til Polarsirkelrittet, Trondheim-Oslo eller Lillehammer-Oslo, har gitt oppsving både i antall aktive og på nivået til de aktive. Lagsatsingene har også alltid gitt god effekt ift følelsen av å tilhøre en positiv gruppe som jobber mot samme mål og det har løftet rekrutteringen.
Flere i klubben har uavhengig av hverandre ytret et ønske om at klubben organiserer et opplegg for lagsatsing i 2020.
Fauske IL Sykkel har en uløst oppgave som henger høyt – det tredje og siste nappet i lagpokalen på Polarsirkelrittet. Rana SK har uttalt at de har ambisjoner om å arrangere Polarsirkelrittet igjen i 2020 når E6-utbyggingen er ferdig nå i 2019.
Det er også noen som har nevnt at en gjentakelse av Lillehammer-Oslo er interessant. Sist gang klubben deltok her med et lag, var i 2013. 
For å undersøke om det er tilstrekkelig interesse for å iverksette et opplegg for lagsatsing mot 2020, inviteres det til informasjons-/ diskusjonsmøte xxxdag xx.okt 2019 kl xx:xx på Fauske hotel.
Noen temaer som er naturlig å diskutere:
· Hvor mange/ hvem ønsker å delta på en lagsatsing?
· Hvilke(t) ritt er det ønskelig å satse på?
· Hvilke ambisjoner skal en satsing ha?
· Hvilket opplegg skal vi ha (individuelt-fellestreninger-treningsopplegg-testing-treningssamlinger)?
· Hvem kan bidra i «kulissene» med forskjellige oppgaver/roller/aktiviteter?
· Hvor bindende skal påmeldingen være?
Om du er forhindret fra å møte og samtidig ønsker at klubben legger opp til en lagsatsing i 2020, så er det supert om du legger dette ut under dette innlegget – det kan være avgjørende for interessen fra flere.
Vel møtt!!!
